επι στεφανηφορου τιβεριου πανκρατιδου του διοφαντου -- μηνος -- κουρεωνος σεβαστ[η] εδοξεν τη βουλη και τω δημω γνωμη στρατηγων και του γραμματεως του δημου κα[ι] αρχιερεως των πατριων θεων και των σεβαστων παμμενους του διοκλεους επει τιβεριος κλαυδιος σεβαστου απελευθερος τυραννος πολειτης ημετερος ανη[ρ] δεδοκιμασμενος τοις θειοις κριτηριοις των σεβαστων επι τε τη τεχνη της ιατρικης και τη κοσμιοτητι των ηθων παραγενομενος ις την πατριδα αναλογον πεποιηται την επιδημιαν τη περι εαυτον εν πασι σεμνοτητι προσενεχθεις φ[ι]λανθρωπως πασι τοις πολειταις ως μηδενα υφ αυτου παρα την αξιαν του καθ εαυτον μεγεθους επιβεβαρησθαι εφ οις η βουλη και ο δημος αποδεχομενο[ι] τον ανδρα προσηκον ηγηνται τιμησαι αυτον δεδοχθαι τη βουλη και τω δημω τετιμησθαι τιβεριον κλαυδιον σεβαστου απελευθερον τυραννον και ειναι εν αποδοχη τω δημω δεδοσθαι τε αυτω ατελειαν παντων δε των τελων ων κατεσκευακε εργαστηριων επι της χωρας ης κωμη καδυιη.
IMagn 113 + p. 296
IMagn 113 + p. 296